РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/37-22

11. фебруар 2022. године

Б е о г р а д

З А П И С Н И К

89. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 9. ФЕБРУАРА 2022. ГОДИНЕ

 Седница је почела у 09.00 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Угљеша Мрдић, Жељко Томић, Оља Петровић, Јован Палалић и Лука Кебара.

Седници Одбора присуствовали су и Арпад Фремонд, заменик члана Одбора Балинта Пастора, Милош Терзић, заменик члана Одбора Илије Матејића, Дејан Кесар, заменик члана Одбора Ђпрђа Тодоровића, Србислав Филиповић, заменик члана Одбора Невене Веиновић и Весна Недовић, заменик члана Одбора Вука Мирчетића.

 Седници нису присуствовали чланови Одбора: Марија Јевђић, Миленко Јованов, Тома Фила, Дубравка Краљ, Борисав Ковачевић и Виолета Оцокољић, као ни њихови заменици.

 На предлог председника, Одбор је једногласно (11 гласова за) утврдио следећи

**Д н е в н и р е д:**

 - Усвајање записника са 88. седнице Одбора.

1. Исправка техничке грешаке у Предлогу аутентичног тумачења одредбе члана 10. став 1. Закона о интероперабилности железничког система ( „Службени гласник РС“, број 41/18), који је поднео Одбор за уставна питања и законодавство (број 011-139/22 од 1. фебруара 2022. године).

Пре одлучивања о тачкама дневног реда, Одбор је једногласно (11 гласова за) усвојио записник 88. седнице Одбора.

**Прва тачка дневног реда:** Исправка техничке грешаке у Предлогу аутентичног тумачења одредбе члана 10. став 1. Закона о интероперабилности железничког система ( „Службени гласник РС“, број 41/18), који је поднео Одбор за уставна питања и законодавство (број 011-139/22 од 1. фебруара 2022. године)

На 87. седници која је одржана 1. фебруара, Одбор је утврдио Предлог аутентичног тумачења одредбе члана 10. став 1. Закона о интероперабилности железничког система („Службени гласник РС“, број 41/18). Како су се у тексту поткрале техничке грешке, на 89. седници Одбора извршене су исправке тих грешака.

У ставу 3. речи: „Закона о безбедности железничког саобраћаја“ мењају  се речима: „Закона о безбедности у железничком саобраћају“; у истом ставу речи: „Закона о безбедности железничког система“, мењају се речима:  „Закона о безбедности у железничком саобраћају“.

У ставу 5. Образложења, речи: „Закона о безбедности железничког саобраћаја“ мењају се речима: „ Закона о безбедности у железничком саобраћају“; у истом ставу, речи: „Закона о безбедности железничког система“, мењају се речима: „Закона о безбедности у железничком саобраћају“.

 Седница је завршена у 09,05 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић